CELEX: 62011TN0296
Language: et
Date: 2011-06-08 00:00:00
Title: Kohtuasi T-296/11: 8. juunil 2011 esitatud hagi — Cementos Portland Valderrivas versus Euroopa Komisjon

13.8.2011   
            
            
               ET
            
            
               Euroopa Liidu Teataja
            
            
               C 238/26
            
         8. juunil 2011 esitatud hagi — Cementos Portland Valderrivas versus Euroopa Komisjon
   (Kohtuasi T-296/11)
   2011/C 238/46
   Kohtumenetluse keel: hispaania
   
      Pooled
   
   
      Hageja: Cementos Portland Valderrivas, SA (Pamplona, Hispaania) (esindaja: advokaat L. Ortiz Blanco)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               tühistada komisjoni 30. märtsi 2011. aasta otsus;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesolev hagi on esitatud komisjoni 30. märtsi 2011. aasta otsuse peale nõukogu määruse (EÜ) nr 1/2003 artikli 18 lõike 3 kohaldamise menetluses juhtumis COMP/39.520 — tsement ja tsemendiga seotud tooted.
   Hagi põhjenduseks esitab hageja ühe väite, mis tugineb eespool viidatud määruse artikli 18 ja proportsionaalsuse põhimõtte rikkumisele.
   
               —
            
            
               Hageja väidab selle kohta esiteks, et vaidlustatud otsuse alusel nõutud teave ei oma eeldatava rikkumisega mingit seost ja et seega ei võimalda see komisjonil kontrollida vähimatki eeldust, mis õigustaks uurimist Valderrivase suhtes. Seetõttu leiab hageja, et vajalikkuse kriteerium, millele teabe nõudmise pädevuse teostamine on määruse nr 1/2003 artikli 18 kohaselt allutatud, ei ole täidetud. Hageja kinnitab samuti, et igasuguste viidete puudumine sellistele eeldustele otsuses ei tohi takistada Üldkohtul teostada tal lasuvat vajalikkuse kontrolli.
            
         
               —
            
            
               Teiseks väidab hageja, et vaidlustatud otsus on vastuolus proportsionaalsuse põhimõttega, kuna see paneb Valderrivasele ilmselgelt ebaproportsionaalse kohustuse võrreldes sellega, mis on uurimise jaoks vajalik. See ebaproportsionaalsus tuleneb nõutud teabe laadist, mõõtmatust ulatusest ja üksikasjalikkuse tasemest, kohustusest seda teavet töödelda ja esitada see konkreetses formaadis ning tähtajast, mis selle teabe esitamiseks on ette nähtud.